**Odd Christian Eiking** (født 28. desember 1994 på Stord) er en norsk landeveissyklist som ble proff for det franske World Tour-laget FDJ i 2016.Fra 2018-sesongen syklet han for det belgiske sykkellaget Wanty-Groupe Gobert. Før 2022-sesongen meldte han overgang til EF Education-Nippo.

Karriere
--------

Eiking viste seg frem på den internasjonale scenen for første gang under U23-VM i landeveissykling 2013. Han kom til mål sammen med favorittene og endte på en 16.-plass i massespurten for bronsemedaljen, som Sondre Holst Enger forøvrig tok 13 sekunder etter gullvinneren Matej Mohorič fra Slovenia.

I 2014 signerte Eiking for det norske kontinentallaget Team Joker. I debutsesongen opnådde han gode resultater under Ringerike Grand Prix og Hadeland Grand Prix, men sesongens beste resultat kom under Giro della Valle d'Aosta der han endte på en andreplass sammenlagt.

Under U23-VM i landeveissykling 2014 var Eiking en del av laget Johan Kaggestad betegnet som *«...det beste U23-laget i verden»*, etter at Sven Erik Bystrøm tok gull, Kristoffer Skjerping tok bronse og Sondre Holst Enger endte på femteplass. Eiking selv endte én plass ned fra fjoråret med sin 17.-plass, mens Markus Hoelgaard og Sindre Lunke også var med i massespurten med henholdsvis 24.- og 32.-plass.

Eiking fikk et godt debutår med Team Joker i 2014 og vekket interesse hos flere profflag etter 2.-plassen i U23-rittet Giro della Valle d'Aosta. I januar 2015 var han på et treningsopphold med det franske WorldTour-laget FDJ. Fred Grappe er lagets prestasjonsdirektør og franskmannen ble veldig imponert over nordmannens testresultater. Grappe omtalte Eiking som en komplett rytter.

Den 24.08.2021, på den tiende etappen av La Vuelta de Espana, gikk Eiking med i et 32 mann stort brudd. Dette bruddet fikk over 12 minutter til hovedfeltet, og Eiking havnet på femte plass på etappen. Før etappen lå han 9 minutter og 10 sekunder bak den røde ledertrøya, men etter etappen kunne han, som den andre nordmann i historien, ikle seg den røde trøya. I bruddet satt også Martin, som før etappen var halvminuttet bak Eiking, men Eiking rykket fra mot slutten, og endte dermed totalt 58 sekunder foran franskmannen i kampen om ledertrøya. Roglic, som før etappen hadde ledertrøya, kom inn over 11 minutter bak Eiking, og var dermed nummer 3 sammenlagt etter etappen 2 minutter og 17 bak. De øvrige i toppen av sammendraget kom inn sammen med Roglic.

Meritter
--------

* Nr. 2 Giro della Valle d'Aosta 2014
* Nr. 3 Norgesmesterskapet på sykkel 2014
* Boucles de l'Aulne 2017
* 3. etappe, Vallonia rundt 2018
* 3. etappe, Arctic Race of Norway 2019

### Grand Tours

|  | 2016 | 2017 | 2018 | 2019 | 2020 | 2021 |
| --- | --- | --- | --- | --- | --- | --- |
|  Giro d’Italia | — | — | — | — | — | — |
|  Tour de France | — | — | — | 111 | — | — |
|  Vuelta a España | 77 | DNF | — | — | — | 11 |

Referanser
----------

1. ↑   oppført som Odd Christian EIKING, www.uci.org[Hentet fra Wikidata]
2. ↑  Eiking klar for Tour de France-lag, Aftenposten, 30. juni 2015
3. ↑  «Odd Christian Eiking (22) får kapteinsrolle – kan bli neste nordmann i Tour de France». *NRK*. 7. august 2017. Besøkt 7. august 2017.
4. ↑  «Eiking signs with EF Education-Nippo». *cyclingnews.com* **(engelsk)**. 8. september 2021. Besøkt 31. desember 2021.
5. ↑  «Kaggestad: – Det er gigantisk. Vi har det beste U23-laget i verden». TV 2. 26. september 2014. Besøkt 27. september 2014.
6. ↑  «Final Results – Men Under 23 Road Race» (PDF). UCI. 26. september 2014. Arkivert fra originalen (PDF) 3. mars 2016. Besøkt 19. mars 2018.
7. ↑  Espen J. Lee (01.02.2015). «FDJ-trener: – Eiking er en komplett rytter». procycling.no.

Eksterne lenker
---------------

* (en) Odd Christian Eiking – kategori av bilder, video eller lyd på Commons Rediger på Wikidata
* (en) Odd Christian Eiking – UCI Rediger på Wikidata

* (en) Odd Christian Eiking – ProCyclingStats Rediger på Wikidata

* (en) Odd Christian Eiking – Cycling Archives Rediger på Wikidata

* (en) Odd Christian Eiking – Cycling Quotient Rediger på Wikidata

* (en) Odd Christian Eiking – CycleBase Rediger på Wikidata


| * v
* d
* r
Uno-X Mobility (2024) |
| --- |
| 
* Abrahamsen
* Andersen
* Bendixen
* Bévort
* Blikra
* Cort
* Dversnes
* Eiking
* Fredheim
* Gudmestad
* Hoelgaard
* Holter
* Hvideberg
* A.H.Johannessen
* T.H.Johannessen
* Kristoff
* Kulset
* Kulset
* Larsen
* Leknessund
* Levy
* Løland
* Resell
* Sander Hansen
* Skaarseth
* Tiller
* Urianstad Bugge
* Wallin
* Wærenskjold

 |